Publication: Magyar Közlöny
Issue: MK-2001-34 (Year: 2001, Number: 34)
Era: 1990-2004
Section: 1989. évi XXXII. törvény 41. §-án alapul.
Paragraph Index: 248

2. A Kormány tudomásul veszi a Helyreállítási és Újjáépítési Tárcaközi Bizottság és a Szabolcs-Szatmár-Bereg Megyei Védelmi Bizottság szervezésében végrehajtott elsődleges felmérések eredményét, mely szerint — az önkormányzati tulajdonban lévő kötelező és más, a közösségi fontos feladatokhoz kapcsolódó építményekben keletkezett — biztosításból és egyéb módon meg nem térülő — károk értéke 244,1 M Ft, az építmények helyreállításának és újjáépítésének teljes költsége 1353,2 M Ft; — az egyéb nem önkormányzati (egyházi, közszolgáltatást ellátó személyi, stb.) tulajdonban lévő más építményekben, létesítményekben, a nemzeti kulturális örökség részét képező műemlékekben keletkezett károk értéke 286,8 M Ft, helyreállításuk önkormányzati támogatásának teljes költsége 445,7 M Ft; — a személyi tulajdonban lévő lakás céljára szolgáló épületekben keletkezett károk értéke 2851,1 M Ft, központi szervezésű helyreállításuk költsége 5903,2 M Ft; — a nem állami, vagy önkormányzati tulajdonba tartozó, nem lakás céljára szolgáló (gazdasági stb.) épületekben keletkezett károk értéke 505,2 M Ft, helyreállításuk költsége 1141,6 M Ft; — a mezőgazdasági károk értéke 6100 M Ft; — az állami kezelésben lévő vízkár-elhárítási létesítményekben, elsőrendű árvízvédelmi művekben, közút- és vasúthálózatban keletkezett károk helyreállításának költsége 7560,3 M Ft; — az önkormányzati utakban, hidakban és kapcsolódó műtárgyakban, valamint kompokban keletkezett károk helyreállításának költsége 1499,3 M Ft; a keletkezett károk értéke mindösszesen 15 046,8 M Ft, helyreállításuk költsége mindösszesen 24 903,3 M Ft.

Source: https://magyarkozlony.hu/hivatalos-lapok/d5780e5a9a08c2976364390853376a53bb0fe24a/dokumentumok/21fd6028645441551405f79c86e4b52075dbad88/letoltes